|  |
| --- |
|   **PRIOPĆENJE** |

**Predstava Don Juan obilježit će završetak ovogodišnjih Riječkih ljetnih noći**

* **INA ponovno podržala Riječke ljetne noći**
* **Kraj manifestacije obilježit će predstava Don Juan koja će se izvesti 23. i 24. srpnja**

**Rijeka, 21. srpnja 2014. – Na današnjoj konferenciji za medije održanoj u HNK Ivana pl. Zajca u Rijeci predstavljena je plesna predstava Don Juan koja će se uz podršku Ine izvesti u sklopu završnog programa Riječkih ljetnih noći 23. i 24. srpnja.**

Obraćajući se prisutnima, intendantica HNK gđa. Nada Matošević Orešković zahvalila se Ini na višegodišnjoj podršci i suradnji, dok je g. Igor Šepić, direktor Rafinerije nafte Rijeka izjavio *„Vrlo smo zadovoljni što je i ove godine nastavljena suradnja Ine i Riječkih ljetnih noći ponajviše zato jer je INA uz Rijeku posebno vezana i veseli nas što će njezini građani i posjetitelji opet imati priliku uživati u ovako kvalitetnom kulturnom sadržaju. Sve ih pozivamo da pogledaju i predstavu Don Juan, jednu pravu kulturnu poslasticu koja će svečano obilježiti kraj ovogodišnjih Riječkih ljetnih noći i zasigurno oduševiti sve posjetitelje“.*

Plesna predstava Don Juan nastala je u koprodukciji Baleta HNK Ivana pl. Zajca - festivala Riječke ljetne noći,  Bitef teatara iz Beograda, festivala Grad teatar Budva i nezavisne producentice Maše Kolar, a izvedba će biti obogaćena glazbom Rundek Cargo Trija. 11. Riječke ljetne noći traju do 24. srpnja 2014., a kroz mjesec srpanj ponudu grada Rijeke obogatile su mnogim kulturnim sadržajima, predstavama, koncertima, izložbama i uličnim nastupima. INA već četvrtu godinu podržava Riječke ljetne kroz pokroviteljstvo baletnog programa.

***O INA Grupi***

*INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 445 benzinskih postaja u Hrvatskoj i u susjednim zemljama.*

***PR***

*Avenija Većeslava Holjevca 10, Zagreb*

*Tel: 01 6450 552|Fax: 01 6452 406| @:* *pr@ina.hr*